USS Albacore (AGSS-569)

USS Albacore (AGSS-569) inggih punika kapal silem panilikan unik sampun purna sané ngarintis soroh Amérika saking wangun lambung tetes yéh mata, taler kasengguh "lambung Albacore", saking kapal silem sané modérn. Rancangan révolusionér mawit saking pangujian hidrodinamis miwah terowongan angin sané ekstensif, antuk panekenan ring kagelisan lan manuver ring soring toya. Ipun inggih punika kapal katiga druén Angkatan Segara Amérika Serikat sané kaicain parinama albacore.

Lunasné kagenahang daweg tanggal 15 Maret 1952 olih Galangan Kapal Angkatan Segara Portsmouth, Kittery, Maine. Dia kaluncurang daweg tanggal 1 Agustus 1953, kasponsorin olih Ny. J. E. Jowers, randa saking Manggala Motor Machinist's Mate Arthur L. Stanton, ical sareng kapal kaping kalih Albacore (SS-218), lan katugasang daweg tanggal 6 Désémber 1953 ring komando olih Letnan Komandan Kenneth C. Gummerson.

Éféktivitas kapal silem ring Perang Jagad II ngresepang Angkatan Segara Soviét miwah Angkatan Segara Amérika Serikat indik perang ring sor segara pacang ngamargiang lakon sané pinih mabuat ring konflik sané jagi rauh miwah nyantenang panglimbak kapal silem sané unggul. Medalné tenaga nuklir ngawinang pangapti mangda kapal perang sakadi punika prasida kakaryanin. Utsaha mangda prasida ngamolihang tatujon puniki nyarengin panglimbakan sistem propulsi nuklir miwah desain lambung kapal silem sané ramping sané prasida ngamargiang panyileman sané optimal.